als_Latn dik_Latn sag_Latn
David Ginola për AA:
Jam i zhgënjyer se si FIFA udhëheq futbollin, prandaj jam kandidat për president
LONDËR (AA) - Yunus Kaymaz
Ish-futbollisti francez, David Ginola pretendon se është i zhgënjyer dhe i zemëruar me udhëheqjen e Federatës Ndërkombëtare të Futbollit (FIFA) dhe se pikërisht kjo është arsyeja pse ka pranuar të kandidojë për postin e presidentit të ri të FIFA-s, shkruan Anadolu Agency (AA).
Ginola në karrierën e tij të pasur futbollistike ka veshur fanellën e New Castle, Tottenhamit, Aston Villas, Evertonit dhe PSG-së, ndërsa si 48 vjeçar është bërë kandidat për president të ri të FIFA-së dhe për këtë post në maj të këtij viti në Asamblenë e Përgjithshme të FIFA-së do të luftojë me presidentin aktual, Josepj Sepp Blatter.
"Dëshiroj t'i jap fund humbjes së besimit në FIFA. Si shumë të tjerë edhe un jam i zhgënjyer me mënyrën se si e udhëheqë FIFA futbollin. Vendimi i FIFA-s që raportin e prokurorit amerikan Michael Garcia lidhur me hetimet për korrupsion të mbetet brenda kësaj shtëpie ishte njëkohësisht paralajmërim se duhet të bëj diçka. Duhet të punojmë për të mirën e atyre që i duam dhe për këtë jam kandidat për shefin e FIFA-së", theksoi Ginola në një intervistë ekskluzive për AA.
Ginola pretendon se ekipi i tij është në kontakt me delegatë të shumtë të FIFA-s, dhe se gjithnjë merr reagime pozitive. Ai shton se është optimist dhe se kandidatura e tij së shpejti do të zyrtarizohet. Për këtë i duhet mbështetja e të paktën pesë anëtareve, të federatave kombëtare të FIFA-s.
- Kampionati Botëror në Katar duhet të luhet gjatë dimrit -
Duke komentuar kritika gjithnjë më të shpeshta nga Anglia dhe vendet tjera ndaj FIFA-s, ndërsa në lidhje me organizimin e Kampionatit Botëror në Futboll 2022 në Katar, Ginola tha se çdokush është i pafajshëm, derisa nuk vërtetohet fajësia, por se pikërisht për këtë arsye duhet të publikohet tërë raporti mbi hetimin e Garcias lidhur me këtë çështje.
Duke kujtuar debatet e nxehta mbi kushtet e motit në Katar, Ginola theksoi se rreth caktimit të terminit të kampionatit paraprakisht duhet të dëgjohet qëndrimi i ekspertëve dhe tifozëve. "Kur është fjala për temperaturat e larta gjatë muajve të verës në Katar, para së gjithash ne duhet të mendojmë për sigurinë e lojtarëve dhe tifozëve në qoftë se kampionati do të luhet në këtë periudhë të vitit. Megjithatë, unë personalisht mendoj se do të ishte më mirë që kampionati të luhet në dimër", ka thënë Ginola.
I pyetur në lidhje me ndikime të mundshme negative të faktit se Michael Platini tashmë udhëheqë UEFA-në dhe se me ardhjen e Ginolas në krye të FIFA-së francezët do të kishin marrë dy shtëpitë më të forta të futbollit, u përgjigj se Platini është miku i tij, por se kryesimi në shtëpitë e futbollit nuk ka të bëjë me përkatësi kombëtare, por se është i gatshëm të sjellë të gjitha ndryshimet që kërkon i gjithë kombi botëror i futbollit.
- Gjashtë kandidatë potencial për president -
Asambleja e Përgjithshme ku do të zgjidhet presidenti i FIFA-s do të mbahet më 29 maj të këtij viti, ndërsa pretendentët për kandidatë deri nesër duhet të marrin mbështetje publike të së paku pesë anëtarëve të FIFA-së.
Presidenti aktual i FIFA-së Sepp Blater (78 vjeç), i cili në krye të krye të Federatës Botërore të Futbollit ndodhet që nga viti 1998 ka paralajmëruar kandidaturën edhe për mandatin e pestë. Kandidaturën paralajmëruan edhe zëvendës presidenti aktual i FIFA-s dhe princi jordanez, Ali bin al Huesin, ish- zëvendës i sekretarit I përgjithshëm të FIFA-s, Jerome Champagne, David Ginola, presidenti i Federatës Holandeze të Futbollit, Michael van Praag, dhe Luis Figo, ish-futbollisti i famshëm portugez, shkruan Anadolu Agency (AA).
lmo_Latn als_Latn quy_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn